tomron87/hebrew-wikipedia-sentences-corpus huggingface dataset:
בתחילה, ציידי האדם שירתו את אדוניהם בנאמנות, אולם לאורך הזמן הם התרעמו על שעבודם ועל המגבלות ששומרי היקום הטילו עליהם.
בנוסף, הם התגלו כפגומים, כאשר הרגש האנושי היה חסר בהם.
הם מרדו בשומרי היקום ולחמו בהם מלחמת התשה רבת עידנים שסופה במתקפה על כוכב הלכת אואה.
שומרי היקום התגברו על משרתיהם, הפשיטו אותם מכוחם וגירשו אותם.
ציידי האדם הנותרים הקימו חברה רובוטית משלהם ושאפו להמשיך את משימתם המקורית, אם כי לתועלתם הפרטית (אשר לעיתים הפריעה וסיכלה את תוכניותם של שומרי היקום).
בסדרת הצייד ממאדים, שומרי היקום מגיעים לרעיון הכוח המשטרתי הבין-גלקטי של חיל הפקחים הירוקים מציידי האדם של מאדים.
הם מציעים לתושבי מאדים את ההזדמנות להיות כוח זה, אך אלה מסרבים.
בסיפור Green Lantern: Secret Origins מתגלה כי ציידי האדם סבלו מפגם בהגיון שלהם, והם האמינו שכדי להשליט סדר עליהם להשמיד את כל הקיום.
הם פולשים לסקטור 666, טובחים במיליונים תוך כדי.
השורדים היחידים התקבצו יחדיו והקימו את חמש האינוורסיות, נשבעים לנקום בשומרי היקום על מעשי משרתיהם.
אחד מהחמישה, אטרוסיטוס, הופך מאוחר יותר למנהיג חיל הפקחים האדומים (באירועי הלילה האפל ביותר).
התברר מאוחר יותר שציידי האדם לא סבלו מפגם בהגיון שלהם, כי אם קרונה - שומר היקום העריק - תכנת אותם מחדש כדי להראות לשומרי היקום את הנחיצות שבקיומו של הרגש.
שומרי היקום, מיוסרים עקב כישלונם ביצירת ציידי האדם, מחליטים שכוח החיילים הטובים החדש שלהם יורכב מיצורים חיים, כאלה שיש להם כוח רצון וערכי מוסר גבוהים.
כדי לחמש את הלגיון החדש הזה של אבירים שמימיים, שומרי היקום יצרו את טבעות הכוח, טבעות בעלות טכנולוגיה מתקדמת לאין שיעור שהעניקה לעונדים אותן את האפשרות להקרין קרני אנרגיה ירוקות, שמתוכן יכול העונד ליצור כל חפץ או צורה בכל גודל, המוגבל רק על ידי כוח רצונו ודמיונו של העונד אותן.
גם החיל וגם שומרי היקום סבלו מאבדות במהלך המשבר בעולמות האינסופיים.
כישלונם של שומרי היקום לנקוט בפעולה מתאימה במהלך המשבר גרמה להחלטתם לעזוב את אואה בחברת בנות זוגם הזאמארונות.
כשהוא נמצא לבדו במערכה, החיל עבר שינוי ארגוני מקיף.
קבוצה של פקחים ירוקים בראשותו של האל ג'ורדן הוצבה בכדור הארץ, ושיטת ההצבה של חבר אחד לסקטור מסוים ננטשה באופן זמני.
החלטת החיל לגזור את דינו של סינסטרו הובילה להפעלתו של מנגנון אל-כשל שהפסיק את פעולת טבעות הכוח מלבד אלה של ג'ורדן, גאי גרדנר, גנורט וצ'פ.
שומרי היקום חזרו לבסוף לאואה והחלו בהקמה מחודשת של החיל, והציבו את גאי גרדנר לכדור הארץ, את ג'ון סטוארט לעולם המוזאיקה, ואת האל ג'ורדן לגיוס חברים חדשים.
באופן אירוני, ג'ורדן אחראי מאוחר יותר להשמדת הגלגול הנוכחי של החיל אותו עזר לגייס.
חיל הפקחים הירוקים פיטרל בגבולות יקום DC במשך שלושה מיליוני שנים.
במהלך הזמן, כמה מחבריו מרדו כנגד החיל.
פקח ירוק עריק בשם יוניברסו התקיים בעידן העתידי של לגיון גיבורי-העל.
שניים מחברי החיל החשובים ביותר שנפל חינם היו סינסטרו והאל ג'ורדן, שעל גופו השתלט ללא יודעין פאראלקס, ישות פחד טפילה הלכודה בסוללת הכוח הראשית.
על חורבות עירו קוסט סיטי, ג'ורדן נתקף בתחושת צער עמוקה, מה שאפשר לפחד להשתלט עליו.
לאחר מעשה התברר כי הדבר תוכנן על ידי סינסטרו בשעה שהיה לכוד בסוללת הכוח הראשית.
כוחות החיל הוחרבו אחד אחרי השני כתוצאה ממעשיו של ג'ורדן האחוז.
מקור הכוח של החיל, סוללת הכוח הראשית, רוקנה בידי ג'ורדן, וטבעות הכוח של חברי החיל יצאו מכלל שימוש.
שומר יקום אחד, גאנטת, שרד את מסע ההרס של ג'ורדן ובחר באמן צעיר בשם קייל ריינר כחבר החיל האחרון.
ריינר הפך בסופו של דבר לאויבו המושבע של פאראלקס, ולאחר הקרב הראשון ביניהם גרם לתגובת שרשרת בגרעין הכוכב שהשמידה את אואה מבפנים.
לאחר נפילת חיל הפקחים הירוקים, ארגונים אחרים ניסו למלא את החלל שהשאירו אחריהם שומרי היקום, ביניהם נמנים "דארקסטארס" ו-L.E.G.I.O.N, אך אף אחד מהם לא השיג את הכוח ואת ההשפעה שהיו לחיל.
הפקחים האבודים היו חברי החיל אשר ניסו לעצור את פאראלקס מלהגיע לאואה באירועי דמדומי הברקת.
פאראלקס הביס אותם בחלל ולאחר שהשמיד את החיל, הם נחשבו למתים.
אולם, הם נשבו בידי ציידי האדם, נלקחו לעולם ביתם בסקטור 3601 ושומשו כשפני ניסוי לעיצוב מודלים חדשים לציידי האדם.
בסופו של דבר הם נמצאו וניצלו בידי האל ג'ורדן, שהוחיה מחדש, וגאי גרדנר.
הם הצטרפו מחדש לחיל, אם כי היו להם קשיי הסתגלות מסוימים.
למרות שנודע להם כי ג'ורדן היה תחת שליטתו של פאראלקס, הם עדיין מאשימים אותו במאסרם ומתגודדים יחדיו בעת שהם מזומנים לאואה.
הפקחים האבודים כוללים את בודיקה וצ'סלון (שנבחרו לחיל אלפא לנטרן), גראף טורן, ג'ק טי צ'אנס, ליירה, קריאון, ק'האאן, ל'שור, רילוק האג, האנו וטומאר-טו.
ניסיון ראשון בהקמתו מחדש של החיל
כאשר קייל ריינר ערך מסע בזמן עשר שנים לתוך העבר ופגש בהאל ג'ורדן הצעיר, שומרי היקום יכלו לשלוח את ריינר חזרה לזמנו בעזרת הכוח שבסוללת הכוח הראשית לאחר שג'ורדן וריינר הביסו את סינסטרו יחדיו.
אולם, סינסטרו פקד על טבעת הכוח שלו לאלץ את ג'ורדן לתוך פורטל הזמן יחד עם ריינר, מתוך תקווה לגרום לנדידתו של ג'ורדן בתקופת הזמן של ריינר.
בלומדו אודות עתידו כפאראלקס וכי עליו לחזור לזמנו כדי שמאורעות העבר יתרחשו כסדרם, האל ג'ורדן הצעיר נתן לריינר את טבעת הכוח שלו כדי להקים מחדש את חיל הפקחים הירוקים מתוך מטרה לבטל את הנזק שיגרם על ידו בעבר.
ריינר נתן את טבעת הכוח לג'ניפר לין-היידן, ביתו של הפקח הירוק מתור הזהב, אלן סקוט.
היא הפכה לפקחית הירוקה הנשית הראשונה מכדור הארץ והלכה בדרכי אביה.
בזמן הרפתקאותיו הארוכות בחלל, ריינר גייס את מאגאאן ואן אינטרקטוס מהכוכב ואן, את צייד הראשים האמֵרוּן ממערכת אילסקדו, את אניה סאבנלוביץ' - לוטננט קולונל מחיל האוויר הסובייטי ששהתה בהקפאה קריוגנית לאחר שהשתתפה במשימה לחלל בשנת 1964, הכורה גארל ראת'בון מחגורת הפסולת מסביב לכוכב דאפיט, וסוּל, שופט מכוכב דאפיט.
אולם, ואן אינטרקטוס התגלה כבוגד לאחר שהשתמש בכוחה של הטבעת כדי לשעבד את עולמו ותכנן לפלוש לעולמות אחרים.
חיל הפקחים החדש עצר בעדו בקרב, אולם במחיר אחד מחבריהם, האמרון.
המאורע גורם לריינר להבין שאין הוא המתאים לבחור מי יענוד את הטבעות, והוא לוקח מחברי החיל את טבעות הכוח בחזרה עד לרגע המתאים להקמת החיל מחדש.
לאחר שבנה מצבה לזכרו של האמרון, ריינר חוזר לכדור הארץ.
חברי חיל הפקחים הירוקים החליטו להמשיך בהרפתקאותיהם הבין-גלקטיות למרות שנלקחו מהם טבעות הכוח.
בניסיון לכפר על מעשיו כפאראלקס באירועי דמדומי הברקת, האל ג'ורדן הקריב את חייו כדי להצית מחדש את אור השמש בסיום אירועי הלילה האחרון.
אואה וסוללת הכוח הראשית נבנו מחדש הודות להתגשמות צוואתו האחרונה של ג'ורדן, שתועלה בצורה פיזית דרך חברו הוותיק טום קלמקו.
זמן קצר לאחר מכן, ריינר קיבל את כוחותיו העצומים של איון לאחר הקרב שלו עם אובליביון ואלכסנדר נרו, והוא תיעל את האנרגיה שנותרה בשמש משומרי היקום האלמותיים היישר לתוך סוללת הכוח הראשית.
הדבר הביא להיוולדם מחדש של שומרי היקום כילדים משני המינים.
כאשר היידן השיגה חזרה את כוחותיה המולדים, ריינר נתן את טבעת הכוח לג'ון סטוארט.
עם שובו של כוכב הלכת אואה, קילווג הוחיה מחדש.
או אז - כעת כשהכל חזר למקומו - גאנטת, קילווג, סטוארט וריינר תכננו להקים מחדש את חיל הפקחים הירוקים.
מאוחר יותר נודע כי השתלטה על ג'ורדן התגלמותו הגשמית של הפחד - ישות טפילה הידועה בשם פאראלקס.
פאראלקס נכלא בסוללת הכוח הראשית למשך מיליוני שנים והוא למעשה "הטומאה הצהובה" המסתורית שהייתה קיימת מאז ומתמיד בסוללה וגרמה לחולשתם של חברי החיל נגד הצבע הצהוב.
כאשר ג'ורדן למד את האמת אודות פאראלקס, הוא הפריד עצמו מהישות ונולד מחדש כפקח ירוק.
בעזרתם של ג'ון סטוארט, גאי גרדנר, קייל ריינר וקילווג, הוא כלא את פאראלקס מחדש בסוללת הכוח הראשית.
עם כליאתו של פאראלקס, שומרי היקום שבו להקמתו מחדש של החיל, וחיזקו את טבעות הכוח - כעת שנודעה מהות החולשה לצבע הצהוב ושניתן להתגבר על הפחד.
חיל חדש זה, תחת אימוניהם של קילווג, ריינר, גרדנר וותיקים אחרים, הורכב מחברים חדשים בעיקר.
רק מספר מועט של חברים ותיקים נותר בין שורותיו.
לכל סקטור הוקצבו שני חברים להגן עליו (כשג'ורדן וסטוארט התמנו לשומרי סקטור הארץ).
כתוצאה מעסקה שנחתמה עם גילדת העכבישים, מערכת הכוכבים וגה נשארה מחוץ לתחום שיפוטם של חברי החיל.
חיל הפקחים הירוקים הנוכחי חסר כרגע בכוח אדם ובהשפעה הפוליטית שהייתה לו כתוצאה מהיעדרות ממושכת מהסקטורים שבשליטתו.
הדבר מונע מהחיל להתערב בנושאים בהם הייתה לו השפעה לפני שפאראלקס השמיד את החיל, כמו עימותים כמלחמת ראאן-תאנאגאר.
שומרי היקום לא התערבו יותר בעימותים שיכלו לגרום לאי-יציבות בכמה מאות סקטורים, אך אין זה הפריע לריינר ולקילווג מלעזור לפליטים.
למרות קשיים אלה, החיל שיחק תפקיד מפתח בהבסתו של סופרבוי פריים.
כמה מחברי החיל הקריבו את חייהם בניסיון לעצור את התקדמותו אל אואה, קורבן שעזר לגיבורי כדור הארץ החזקים ביותר להפעיל את תוכניתם לרסן אותו.
מוגו, כוכב ענק ממדים וחבר החיל, הציב עצמו כזירת הקרב האחרונה בין סופרבוי-פריים לשני הסופרמנים (סופרמן מארץ-1 וסופרמן מארץ-2).
האחריות לכליאתו של סופרבוי-פריים בתוך אוכל-שמשות אדומות נפלה על שומרי היקום, כאשר חמישים מחברי החיל עמדו על המשמר באופן תמידי כדי למנוע את בריחתו.
"תפקיד פריים" נחשב לנחות מבין תפקידי החיל, כאשר גאי גרדנר נדון לחודש עבודת משמר בגלל מספר לא מועט של הפרות חוקי החיל.
במשך תקופת "שנה מאוחר יותר", חיל הפקחים הירוקים הגדיל את מספר חבריו, כאשר חניכים לשעבר הם כעת חברים מן המניין.
חסרונם של חברים מנוסים נותר בעינו, וגאי גרדנר נקרא לעיתים לעזור לחניכים לשעבר.
סינסטרו, פקח ירוק לשעבר שפשע, יצר חיל פקחים משלו בעזרתו של אנטי-מוניטור.
החיל, שנקרא "חיל סינסטרו", גייס את אלה אשר מסוגלים להשליט פחד באויביהם.
אחד החברים בחיל היה אמון סור, בנו של הפקח הירוק לשעבר אבין סור, ששמר טינה לג'ורדן על כי נבחר לענוד את טבעת הכוח של אביו במקומו.
חיל סינסטרו, חמוש בטבעות כוח צהובות וסוללות כוח שנבנו בכוכב הלכת קווארד, התקיפו את אואה, גרמו למותם של רבים מחברי חיל הפקחים הירוקים, לכדו את קייל ריינר ושחררו את סופרבוי פריים, פאראלקס וסייבורג סופרמן מכלאם.
עם התפשטות שלטון הטרור של חיל סינסטרו, שומרי היקום שכתבו ביאושם הגדול את החוק הראשון בספר של אואה הקדוש, שמאשר לחברי החיל הנותרים להשתמש בכוח קטלני כנגד חברי חיל סינסטרו.
חוק זה הורחב מאוחר יותר להכליל את כל אויבי החיל, אם כי החוק אינו מתיר הריגה בדם קר של יריבים אשר חסרי אפשרות להגן על עצמם.
סעיף זה פעל בגירושה של ליירה מהחיל עקב הריגתו של אמון סור כשלא היה חמוש (מאוחר יותר, ליירה הצטרפה לשורות חיל הפקחים האדומים ונהרגה במהלך אירועי מלחמת חיל סינסטרו והלילה האפל ביותר).
בספר של אואה קיים פרק נסתר על התגלויות קוסמיות, שהכילו בין היתר נבואה אודות "הלילה האפל ביותר".
בנבואה זו, שבעה חילות פקחים בצבעים שונים נמצאים במלחמה אחד עם השני, ובסופו של דבר משמידים אחד את השני ואת היקום.
לאחר אירועי מלחמת חיל סינסטרו, גאנטת וסאיד מגורשים מהחיל לאחר שהתריעו על דברי הנבואה, והם יוצרים טבעת כוח כחולה המונעת בידי רגש התקווה.
שומרי היקום הנותרים מקימים את חיל אלפא לנטרן וחושפים חוקים חדשים שכתבו לתוך ספר החוקים של החיל.
במהלך אירועי הלילה האפל ביותר, שומרי היקום מבינים כי הנבואה נכונה, והם נכלאים בידי סקאר, שומרת יקום עריקה שפותחת במתקפה על החיל בכך שהיא מחייה חברי חיל מתים כחיל הפקחים השחורים.
היום הבהיר ביותר, מלחמת הפקחים הירוקים
לאחר הלילה האפל ביותר, האל ג'ורדן כורת ברית רופפת בין מנהיגי חילות הפקחים קרול פריס, סינסטרו, אטרוסיטוס, לארפליז, סיינט ווקר ואינדיגו-1 למצוא את ישויות הרגש ולהגן עליהן, לאחר שנחטפו בידי נבל מסתורי.
אותו נבל מתגלה כקרונה, שגרם גם לפגם התכנות של ציידי האדם מלכתחילה.
מנהיגי החילות נלכדים בספר השחור, אולם ג'ורדן נמלט ובידיו טבעות הכוח שלהם.
קרונה מחל את השלב הבא בתוכניתו - להפוך את שומרי היקום למארחים החדשים של ישויות הרגש.
הוא גם מחזיר את פאראלקס חזרה לתוך סוללת הכוח הראשית באואה, מה שמשיב את "הטומאה הצהובה" ושוטף את מוחותיהם של הפקחים הירוקים באשר הם לשרתו.
אולם, היחידים שאינם מושפעים מכוחה של הטומאה הצהובה הם גאנטת, ג'ורדן, גרדנר, סטוארט וריינר, הודות לניסיונם הקודם עם ישות הפחד.
כדי למנוע מקרונה להשתלט עליהם, הפקחים הירוקים של סקטור הארץ מסירים את טבעות הכוח שלהם ועונדים את טבעות הכוח של מנהיגי החילות, "השומרים החדשים".
ג'ורדן לוקח את טבעת הכוח הצהובה של סינסטרו, גרדנר את האדומה של אטרוסיטוס, סטוארט את טבעת האינדיגו, וריינר את הכחולה של סיינט ווקר.
ג'ורדן, סטוארט, גרדנר וריינר עושים את דרכם לסוללת הכוח הראשית מתוך כוונה להסיר את פאראלקס ולהשיב את החיל על כנו.
אולם, מארב של הפקחים הירוקים שטופי המוח מפצל בין חברי הקבוצה.
ג'ורדן וגרדנר נלכדים בידי שומרי היקום, בשעה שסטוארט וריינר עורכים מסע לכיוון כוכב הלכת מוגו כדי לשחררו מהשפעתו של קרונה.
סטוארט וריינר מותקפים בידי חברי החיל בזמן מסעם לתוך ליבת הכוכב.
סטוארט אוגר בתוכו את אנרגיית הפקחים השחורים שנותרה בתוך מוגו מאז הלילה האפל ביותר, ומשתמש בה כדי להשמיד אותו.
דבר זה מאפשר לג'ורדן ולגרדנר להימלט מכוחותיו של קרונה ולהצטרף אליהם מחדש.
ארבעת הפקחים הירוקים וגאנטת מגיעים לסוללת הכוח הראשית.
ג'ורדן עונד את טבעת הכוח הכתומה של לארפליז וגרדנר עונד את הסגולה של כוכב הספיר.
ג'ורדן, סטוארט, ריינר וגאנטת נלחמים בחברי החיל שטופי המוח, בשעה שגרדנר משחרר את פאראלקס מסוללת הכוח הראשית, ובכך משחרר את החיל מעולו של קרונה.
כעת כשהטומאה הצהובה שוחררה, ארבעת הפקחים הירוקים של סקטור הארץ משיבים לעצמם את טבעות הכוח הירוקות שלהם ומצטרפים לחיל הפקחים הירוקים בקרב האחרון נגד קרונה ושומרי היקום אחוזי הרוחות.
במהלך המאבק, ג'ורדן וריינר משחררים את פריס, סינסטרו והאחרים מהספר השחור.
כמו כן, סינסטרו הופך בשנית לפקח ירוק.
ג'ורדן הורג את קרונה, ובכך משחרר את ישויות הרגש משומרי היקום.
למרות זאת, שומרי היקום מאמינים שג'ורדן הוא הפקח הירוק המסוכן ביותר, ולכן הם משחררים אותו מתפקידו בחיל.
מצב החיל נותר ללא שינוי בזמן האתחול המחודש שנעשה לכותרי החברה בספטמבר 2011, עם סיומם של אירועי "פלאשפוינט".
סינסטרו עדיין מתפקד כפקח ירוק שלא מרצונו, ג'ורדן נותר בגלות, וריינר נעדר יחד עם שישה חברי חיל נוספים.
גרדנר וסטוארט נותרו שתי הדמויות הראשיות שהסטטוס שלהם בחיל יציב ובטוח.
נכון לעכשיו, שומרי היקום מחשיבים את חיל הפקחים הירוקים ככישלון חרוץ, ומתכננים להחליף אותו ב"צבא שלישי" מסתורי, אותו יוביל "פקח ירוק ראשון" מסתורי לא פחות.
הצבא השלישי מורכב מיצורים ללא כל כוח רצון, אשר בנויים מהחומר האורגני של השומרים עצמם.
הפקח הירוק הראשון נשמר על ידי שומרים זקנים משום שנקבע כי הוא מסוכן ביותר.
במרכזו של התוהו ובוהו המתחולל, סינסטרו העניק להאל ג'ורדן טבעת כוח זמנית כדי לעזור לו במשימותיו, אך השומרים התקיפו אותם, ושתי טבעות הכוח התמזגו לאחת וכשלו.
סינסטרו וג'ורדן נחשבו למתים, והטבעת יצאה לחפש פקח ירוק מחליף בשם סיימון באז, מוסלמי-אמריקני.
החיל הוא ארגון המורכב מלמעלה מ-7,200 פקחים ירוקים אשר נבחרים בידי טבעות הכוח או לאחר שהתגברו על הפחד, כאשר כל שני חברים מוצבים בסקטור אחד ברחבי היקום אשר בו נדרשת הגנה של יותר מפקח ירוק אחד.
אולם, בסקטורים המאוכלסים בצפיפות רבה כמו סקטור 2814 (כדור הארץ) יכולים להיות מוצבים מספר חברי חיל.
בשעה שהפקחים הירוקים העיקריים של סקטור 2814 הם האל ג'ורדן וג'ון סטוארט, קייל ריינר וגאי גרדנר מוצבים באואה בתחילה כמדריכים למגויסים חדשים ולאחר מכן לחברי משמר הכבוד אשר מטפלים במקרים מיוחדים שקשים מדי עבור חבר רגיל.
מספרם הרשמי של חברי החיל הפעילים אינו כולל חברים המשמשים כגיבוי אשר נשמרים ככוח עזר ונקראים לתפקיד פעיל לתקופה קצרה כשחבר החיל אינו זמין.
בארגון המקורי, רשימת החברים הפעילים נשמרה בקפדנות מה בהתחשב בכך שג'ון סטוארט לא נקרא לתפקיד בזמן משבר נקרון, חרף הנסיבות המחמירות של המקרה, וגאי גרדנר לא היה בקו הבריאות המתאים בזמנו לשמש בתפקיד.
למרות מספרם העצום של חברי החיל, מספר סקטורים בחלל אינם מכירים בסמכותו של החיל, כאשר גיבור העל החייזרי אייקון מצהיר שהסטטוס שלו כאזרח הציוויליזציה הבין-גלקטית הידועה בשם "השיתוף" מחסן אותו כנגד תביעה של שומרי היקום או סוכניהם לחיל.
לכל חבר קיימת אוטונומיה מלאה בתחום השיפוט שלו, אך הוא נתון ללא הרף לביקורתם של שומרי היקום לבל ישתמש לרעה בסמכות זו.
כל חבר גם אחראי למנות חבר חיל אשר ישמש לו כגיבוי כאשר הם נמצאים לפני פרישה או לפני מותם.
אם חבר החיל ימות בטרם חובה זו תתמלא, טבעת הכוח תחפש בעצמה מועמד מתאים.
כוכב הלכת מוגו משחק תפקיד חשוב בכך שהוא מפנה את טבעות הכוח למועמדים מתאימים.
מסיבה זו, חיל סינסטרו מנסה להשמיד את מוגו במהלך מלחמת חיל סינסטרו.
במקרים נדירים, שומרי היקום יצאו לשטח באופן אישי כדי לגייס מחליף, על ידי הקרנה פיזית.
גיוסם של חברי פקחים ירוקים כגיבוי שנוי במחלוקת עם קריטריונים מסוימים במקרי חירום, כמו במקרה גיוסו של גאי גרדנר כשהאל ג'ורדן נבחר על ידי אבין סור לפני מותו.
כשחבר החיל עדיין פעיל, שומרי היקום יכולים לבחור בחבר שישמש כגיבוי בעצמם, כמו במקרה גיוסו של ג'ון סטוארט לאחר שגאי גרדנר נפצע אנושות בתאונה.
עד מהרה, גרדנר מחא על החלטה זו כשראה את התנהגותו הלוחמנית של סטוארט, אולם שומרי היקום עמדו מאחורי החלטתם וסטוארט הוכיח את ערכו מאז.
עם גיוסו, חבר החיל מקבל לרשותו טבעת כוח וסוללת כוח אישית בצורת עששית (לצורך טעינת הטבעת) וחליפת מדים.
החליפה המקורית של החיל לבני אנוש הייתה חלק ירוק המכסה את אזור הצוואר והכתפיים, אזורי זרועות ורגליים שחורים, מגפיים ירוקים, כפפות לבנות, מסיכת פנים ירוקה וחותם חיל מסוגנן על החזה במרכזו של עיגול לבן.
חברי חיל הורשו לשנות את עיצוב החליפה כל עוד נשמר העיצוב המקורי הבסיסי וחותם החיל.
חברים הורשו גם לפתח זהות סודית כאמצעי אבטחה ונרמז כי הורה לחיל לכבד את הבקשה שלא יחשפו את זהותו.
האימונים בשימוש בטבעות הכוח לא היו הכרחיים ומתקני אימון מתאימים נבנו על פני כוכב הלכת אואה.
בנוסף, חבר מנוסה של החיל יוצב כמאמן החניכים החדשים.
חיל הפקחים הירוקים החדש הוא פורמלי ומורכב יותר מאשר החיל הקודם שהוחרב על ידי פאראלקס.
מגויסים חדשים אשר נמצאו על ידי טבעות הכוח נלקחים לאואה לאימונים.
לא כל המגויסים יעברו את האימונים, ורבים ינשרו, מה שיאלץ את טבעת הכוח של אותו מגויס לחפש מועמד אחר.
לחניכי החיל גרסה פשוטה יותר של מדי החיל, כאשר העיגול הלבן שעל החזה נותר ריק עד אשר חותם החיל מוטבע עליו בסיום האימונים.
מפקדת חיל הפקחים הירוקים היא בכוכב הלכת אואה, הממוקם במרכז היקום.
אואה הושמד זמן קצר לאחר שהאל ג'ורדן הפך לפאראלקס, אך נבנה מחדש בידי חברו של ג'ורדן, טום קלמקו.
במקורו כוכב שומם וחף מכל אוצרות טבע, אואה המחודש הוא כעת מבנה עצום דמוי-לבירינת.
מבנים חשובים כוללים היכל בו נפגשים שומרי היקום לצורך דיוניהם, מתקני אימון למגויסים חדשים, מתקני כליאה לפושעים מסוכנים וקריפטה המוקדשת לחברי חיל שנפלו בקרב.
המרכיב החשוב ביותר באואה הוא סוללת הכוח הראשית, גרסה עצומת ממדים לסוללות הכוח האישיות של חברי החיל.
הסוללה מתעלת את האנרגיה הירוקה של שומרי היקום ומגבירה את עוצמתה, בכך משדרת את האנרגיה לסוללות הכוח האישיות לכל אורכו של היקום המאפשרות את טעינת טבעות הכוח.
ישויות מסוכנות במיוחד, כמו סינסטרו או פאראלקס, נכלאות בסוללת הכוח הראשית.
שמירת האבטחה על מתקן עצום זה היא חיונית שכן כל נזק שיגרם לו ימנע את הטענתן של טבעות הכוח ולפיכך לביטול כוחו של החיל במחי יד.
שומרי היקום הגבירו את יכולות מערכת ההגנה על כוכב הלכת שלהם בכך שיצרו מבנה משוריין המגן עליו, אך מבנה זה הושמד במהלך המבוא לאירועי "הלילה האפל ביותר".
משמר הכבוד של חיל הפקחים הירוקים הוא האליטה של החיל, והוא מבוסס על כוכב הלכת אואה אך אינו מוגבל לסקטור אחד.
חברי משמר הכבוד מתפקדים כמנהיגי החיל, כפותרי בעיות וסכסוכים וכסוכנים מיוחדים.
תואר משמר הכבוד הוצג לראשונה בחוברת הראשונה של המיני סדרה Tales of the Green Lantern Corps.
מבין שורותיו נמנים שלושה - טומאר-רי, קריסמה ואפרוס, אשר הנהיגו שלושה פלגים של החיל כנגד צבאות המתים.
בחוברת השלישית, שומרי היקום ממנים את האל ג'ורדן לחבר משמר הכבוד האנושי הראשון בעקבות מעשיו בהנהגת החיל נגד נקרון וקרונה.
אולם, ג'ורדן סירב לכבוד שהגיע לו, בטוענו שאין הוא שונה משאר חברי החיל וכי הוא עשה את מה שצריך לעשות בשעת צרה.
בכך זכה להערכתם של חבריו לחיל.
הפקח הירוק גאי גרדנר קודם לחבר משמר הכבוד במהלך המיני סדרה "חיל הפקחים הירוקים: היטענות מחדש", והוא שימש גם כמפקד שטח.
בסופה של מלחמת חיל סינסטרו, קייל ריינר התווסף לשורות משמר הכבוד כשותפו של גרדנר, כעת כשישותו של איון נפרדה מגופו.
בחוברת Green Lantern Corps #48, ג'ון סטוארט הוצג כשותפו החדש של ריינר במשמר הכבוד, כשגרדנר עוזב לככב בסדרת "לוחמי הברקת".
הגווייה (The Corpse, על משקל The Corps - החיל) היא חטיבת מבצעים מיוחדים סודית של חיל הפקחים הירוקים, אשר חבריה אינם מוגבלים לחוקי החיל להם נשמעים הפקחים הירוקים הרגילים.
הם מבצעים את המשימות האפלות והמסוכנות ביותר.
חברים אלה אינם משתמשים בטבעות כוח.
במקום, הם בולעים דיסקים בצורת מטבע המקנים להם את כוחות הטבעת, כאשר זמן הטעינה המוקצה להם הוא חמישה ימים (ולא זמן טעינה רגיל של טבעות הכוח, שעומד על 24 שעות).
דיסקים אלו יוצרים אנרגיה סגולה במקום האנרגיה הירוקה המסורתית.
חברי החטיבה המיוחדת אינם לובשים את מדי החיל ואינם נושאים את סמלו, והם מעדיפים תלבושת שחורה ללא כל סמל.
מעט מאוד פקחים ירוקים מודעים לקיומה של חטיבת הגווייה.
גאי גרדנר אומר שבכל שנותיו בחיל, הוא מעולם לא שמע עליהם, ולאחר שהשתתף עימם במשימה, זכרונו נמחק.
עם אישורו של השימוש בכוח קטלני לאחר אירועי מלחמת חיל סינסטרו, עתידה ונחיצותה של החטיבה נותר לא ידוע.
לאחר מלחמת חיל סינסטרו, שומרי היקום מקימים דרגת לוחמים חדשה בשם אלפא לנטרן.
חברי אלפא לנטרן הם חברי חיל מחושבים אשר אוחדו עם טבעות וסוללות הכוח שלהם והמשמשים כחקירות פנימיות של החיל.
חמשת חברי האלפא לנטרן הרשמיים הם בודיקה, ואריקס, קראקן, גרין מן וצ'סלון.
הוצע לג'ון סטוארט להפוך לחבר מן המניין, אך הוא ציין שאין הוא מכיר את הרעיון שעומד מאחורי האלפא לנטרן מכדי לקבל את ההצעה.
עיצוב הרעיון לאלפא לנטרן נהגה על ידי גראנט מוריסון.
לאחר אירועי "הלילה האפל ביותר" התגלה כי לא כל חברי אלפא לנטרן גויסו מרצונם.
התגלה גם שחברי החיל הוסבו בידי סייבורג סופרמן כדי לפתות את גאנטת להשיב אותו לדמותו המקורית.
אי לכך, סייבורג סופרמן אילץ את חברי אלפא לנטרן להרוג את עצמם אם גאנטת לא יחזיר אותו לאישיותו הקודמת.
לאחר הבסתו של סייבורג סופרמן, חברי אלפא לנטרן מוחזרים לחיים עם תובנות חדשות, עדיפויות וערכים הודות לגאנטת.
איון הוא ישות גשמית והתגלמות כוח הרצון של חיל הפקחים הירוקים בספקטרום הרגשי.
הוא חי עם המארח שלו ביחסים סימביוטיים הדדיים, כאשר הוא מספק כמות כוח עצומה תמורת כוח הרצון של מארחו.
הישות מתוארת כלווייתן פרימיטיבי וגדול.
באירועי "היום הבהיר ביותר", איון נלכד בידי קרונה והצטרף לשומר היקום העריק במסעו להשתלט על חיל הפקחים הירוקים תוך השתלטות על אחד מששת שומרי היקום הנותרים.
הרשימה מהווה את הבסיס לסדרת הכותרים ומכילה את גלגוליהם השונים של חברי הפקחים הירוקים במהלך השנים.
Tales of the Green Lantern Corps - מיני סדרה בת שלוש חוברות, מאי-יולי 1981.
Green Lantern Corps: Recharge - מיני סדרה בת חמש חוברות, נובמבר 2005-מרץ 2006.
חיל הפקחים הכחולים הוא ארגון בדיוני המופיע בחוברות הקומיקס גרין לנטרן ביקום DC קומיקס.
הארגון הופיע לראשונה בחוברת Green Lantern Vol.4 #25 מדצמבר 2007 ונוצר על ידי הכותב ג'ף ג'ונס והמאייר אית'ן ואן סקייבר.
חיל הפקחים הכחולים הוא אחד מתוך שבעה חילות פקחים השואבים את כוחם מאור ספציפי מתוך הספקטרום הרגשי.
החיל שיחק תפקיד מפתח בחוברות Green Lantern ו-Green Lantern Corps כמשתתף קבוע באירועי "הלילה האפל ביותר".
החיל הוקם בידי שומרי היקום לשעבר גאנטת וסאיד.
הם מתיישבים בכוכב הלכת אודים, וכוחם מונע בידי רגש התקווה.
שורשי הקמתו של החיל נעוצים באירועים שהתרחשו במהלך "מלחמת חיל סינסטרו" של שנת 2007. בחלקו הראשון של הסיפור, גאנטת וסאיד משמשים כקול מתנגד לשומרי היקום, כאשר הם מאשרים את בואו של "הלילה האפל ביותר", לפי הנבואה בספר של אואה.
רצונם העז לאמץ רגשות אנושיים והאהבה אותה הם רוחשים אחד לשני גורם לגירושם מכוכב הלכת אואה.
שני גיליונות לאחר מכן, גאנטת מגלה לפקחים הירוקים של סקטור הארץ (האל ג'ורדן, גאי גרדנר, ג'ון סטוארט וקייל ריינר) אודות הנבואה, באומרו כי "במקום אחר, ניצוץ של תקווה יזרח ממעמקי החלל, כמו מגדלור המזהיר ספינות הרחק מהסלעים.
האור הכחול יחזיק את החזית ברוחו אם לא בחוזקו".
בהמשך מתגלה כי גאנטת וסאיד מתיישבים בכוכב לכת (שנקרא בהמשך אודים), יוצרים טבעת כוח כחולה, ומתכוונים ליצור חיל משלהם.
בעלילתו של הסיפור "זעם הפקחים האדומים" מוצג לראשונה חיל הפקחים הכחולים של גאנטת וסאיד.
חיל הפקחים הירוקים נקלע למארב של חיל הפקחים האדומים, אשר חוטף את סינסטרו מחזקתם.
ג'ורדן, שהותקף קודם לכן בידי הפקחית האדומה ליירה, מחלים בעזרת כוחותיו המרפאים של הפקח הכחול סיינט ווקר.
סיינט ווקר מציג את עצמו לפקחים הירוקים כפקח הכחול של סקטור 1. ג'ורדן מוצא שרמות הכוח שלו גם מתעצמים כל עוד הוא נמצא בטווח הרגשי של הפקח הכחול וכן כל עוד סיינט ווקר מקווה לשלומו.
סטוארט חושד בתחילה בכוונותיו של ווקר, אך זה האחרון יוצר אשליה בדמות הפסיכה של סטוארט ומשחרר אותו מהשפעות התקפתו של הפקח האדום אשר גרם לכך.
סיינט ווקר לוקח את ג'ורדן לאודים, שם מוצג הפקח הכחול וורת' כאשר ניתנת לו טבעת הכוח הכחולה בידי גאנטת וסאיד.
שני שומרי היקום לשעבר מבקשים מג'ורדן לעזור לחיל הפקחים הכחולים ולהציל את סינסטרו מידיו של אטרוסיטוס, מנהיג חיל הפקחים האדומים, היות שהישרדותו חיונית למלחמת האור הממשמשת וקרבה.
ג'ורדן מסכים בלית ברירה לבקשתו של גאנטת ועושה את דרכו יחד עם הפקחים הכחולים לעולם ביתם של הפקחים האדומים, כוכב הלכת איסמאולט.
בדרך, ווקר אומר לג'ורדן שחיל הפקחים הירוקים הוא לא יותר מאשר כוח משטרתי, וכי ג'ורדן ינהיג את חיל הפקחים הכחולים כמו שאף אחד אחר לא הנהיג.
אף על פי שג'ורדן אומר שאין לו כל כוונה לעזוב את החיל, ווקר אומר לוורת' כי חיוני שג'ורדן יהיה פקח כחול.
באיסמאולט, ג'ורדן מוצא את סינסטרו, אך נקלע למארב של הפקחים האדומים.
הוא נלכד בידי כוחותיו של אטרוסיטוס, ועל אף שאטרוסיטוס אומר לליירה שבשרו ודמו של ג'ורדן שייכים לה, התקפתה מופסקת כאשר מופיע חיל סינסטרו.
מיד עם הגיעם פורץ תוהו ובוהו, ושני הפקחים הכחולים נחלצים לעזרתו של ג'ורדן.
הם מעצימים את כוחותיו וכן מסוגלים לנהל קרב נגד שני חילות הפקחים העוינים.
וורת' מצליח למנוע משני החילות להילחם אחד בשני, בעוד ווקר חוסם את התקדמותו של אטרוסיטוס.
במהלך העימות, ג'ורדן מצליח לפנות אל אישיותה האמיתית של ליירה למרות השפעתה של טבעת הכוח האדומה עליה, אולם סינסטרו הורג אותה.
ג'ורדן מתקיף את סינסטרו בזעם, עד אשר טבעת הכוח האדומה של ליירה עוברת אליו.
אטרוסיטוס מקבל אותו בברכה לחיל הפקחים האדומים.
למרות טענתו של ווקר כי האור הכחול הוא העוצמתי ביותר בכל הספקטרום הרגשי, אטרוסיטוס חושף את החולשה מאחורי חיל הפקחים הכחולים: תקווה היא כלום ללא כוח רצון שיניע אותה.
ווקר מסיק מכך שעם ביטולה של טבעת הכוח הירוקה וללא הילה ירוקה שתשפיע עליהם, יכולותיהם של ווקר ווורת' חוזרות לצורתן הבסיסית של תעופה והקרנת שדה כח.
למרות מגרעה זו, ווקר מחזיק בדיעה שג'ורדן צריך להיות חבר בחיל הפקחים הכחולים, והוא מניח את טבעת הכוח שלו על אצבעו של ג'ורדן.
טבעת הכוח האדומה מושמדת כתוצאה מכך, וג'ורדן משתחרר מהשפעתה.
חיל סינסטרו מרגיש שכוחותיו מתרוקנים לנוכח כוחם הקולקטיבי של הפקחים הכחולים, והם נסוגים.
עם שתי טבעות הכוח הירוקה והכחולה, כוחו של ג'ורדן מתעצם, והוא מביס את חיל הפקחים האדומים.
בסיום הסכסוך, שומרת היקום סקאר מעירה בנוגע לכוחות המתאספים לקראת המלחמה הקרבה, ואטרוסיטוס מבצע ריטואל דמים שמאפשר לו לגלות את מיקום עולם ביתם של הפקחים הכחולים.
עם סיום "זעם הפקחים האדומים", הפקחים הכחולים וג'ורדן חוזרים לכוכב הלכת אודים.
ג'ורדן אינו מצליח להסיר את טבעת הכוח הכחולה והוא מוצא שהיא מפריעה לו בשימוש בטבעת הכוח הירוקה שלו.
גאנטת אומר לווקר שהם אכן אמרו שג'ורדן יוביל את הפקחים הכחולים, אולם הוא לא בהכרח חייב להיות פקח כחול.
כפקח ירוק, כוח רצונו של ג'ורדן יכול להטעין את חיל הפקחים הכחולים כולו.
סאיד אומרת שיש לחשל טבעת כוח כחולה חדשה לווקר, משום שהם אינם יכולים להסיר את המקורית שלו מג'ורדן.
גאנטת אומר לג'ורדן שכדי להסיר את הטבעת מאצבעו עליו להשתמש בה ולמצוא משהו ששווה לקוות לו.
ג'ורדן עוזב לאואה, וגאנטת אומר לווקר ווורת' שעליהם להמשיך ולגייס חברים חדשים לחיל.
לפקחים הכחולים יש משימה חדשה: לאתר את אלה הנושאים את אור האינדיגו, משום שעל חמלה ותקווה לעבוד ביחד.
באואה, שומרי היקום מגלים שגם הם אינם מסוגלים להסיר את טבעת הכוח הכחולה מג'ורדן.
דעתם מוסחת כאשר הסוכן הכתום לארפליז מציג בפניהם את דרישותיו, והם מובילים מתקפה על מקום מושבו - כוכב הלכת אוקארה במערכת הכוכבים וגה.
טבעת הכוח הכחולה שעל אצבעו של ג'ורדן ממשיכה ליצור בעיות עבורו גם כאשר הפקחים הירוקים מתעמתים מול מבני האנרגיה הכתומים של לארפליז.
הוא מופרד מהיתר, והטבעת מושכת את תשומת לבו של לארפליז.
לארפליז חושק בטבעת הכחולה, אך מוצא שמבני האנרגיה הכתומים אינם חסינים אליה כמו לטבעת הירוקה.
הטבעת הכחולה מסרבת להיגנב על ידו, וטוענת כי התקווה היא חסרת אנוכיות.
לארפליז מנסה לגנוב אותה בכוח על ידי קטיעת ידו של ג'ורדן בעזרת האור הכתום.
הוא מוצא תקווה רגעית בתוך הרעב התמידי שלו לאור הכתום, אך מתברר כי זו תחבולה של טבעת הכוח הכחולה, שיצרה אשליה מבעוד מועד, והיא עדיין על אצבעו של ג'ורדן.
ג'ורדן חוזר לקרב עם הפקחים הירוקים ולארפליז, ובמהלכו טבעת הכוח הכחולה ממשיכה לשאול אותו אם יש לו משהו לקוות לו.
מתוסכל מכך, ג'ורדן אומר שברגע שהקרב יסתיים, הוא מקווה שהטבעת תפסיק לשאול אותו זאת.
הטבעת רואה בכך סימן לתקווה כנה, טוענת את טבעות הכוח של הפקחים הירוקים, ומאפשרת לג'ורדן להכניע את לארפליז.
לאחר שג'ורדן משיג שליטה בטבעת, היא עוזבת את אצבעו ויוצאת לחפש אחר משתמש חדש בסקטור 2828.
שומרי היקום מבינים שאם הם ייקחו את סוללת הכוח הכתומה מלארפליז, מישהו אחר ימצא אותה ויהפוך לסוכן הכתום החדש.
הם מחליטים לשאת עמו בדברים בשנית.
פרטי העסקה אינם ידועים, פרט לכך שלארפליז שואל אותם היכן ניתן למצוא טבעת כוח כחולה.
באודים, גאנטת, סאיד והפקחים הכחולים מהלכים על החוף ומשוחחים עם החברה החדשה בחיל: האחות סרסי.
החוברת מסתיימת בהתקפתו של לארפליז על חיל הפקחים הכחולים.
במהלך מאבקם של הפקחים הכחולים בלארפליז, טבעות כוח שחורות מגיעות לכוכב הלכת אודים.
הטבעות אינן מזהות גופות מתות בנמצא כדי שיוכלו להיצמד אליהן, ולכן הן מרחפות וממתינות למוות שיתרחש.
ג'ורדן, סינסטרו, קרול פריס ואינדיגו-1 מגיעים לאודים במהלך הקונפליקט בין הפקחים הכחולים לכתומים כדי לגייס את סיינט ווקר למלחמה בפקחים השחורים וליצור את האור הלבן אשר יביס אותם.
תחת השפעתה של טבעת הכוח הירוקה של ג'ורדן, טבעות הכוח הכחולות נטענות למלוא כוחן בעזרת כוח רצונו של ג'ורדן והן מסוגלות להילחם במבני האנרגיה הכתומים של לארפליז.
עד מהרה, מבני האנרגיה נעלמים ולארפליז מוצא את עצמו נלחם בפקחים כתומים מתים שהוחיו מחדש והפכו לפקחים שחורים.
סיינט ווקר, גאנטת וסאיד מצטרפים לקבוצה אותה אספו ג'ורדן ואינדיגו-1, וביחד הם עושים את דרכם כדי לגייס גם את לארפליז ואת אטרוסיטוס.
למרות שהצילו אותו מידי הפקחים השחורים, לארפליז אינו מסכים להצטרף אלא אם יצוותו אליו שומר יקום אישי.
כדי להבטיח את השתתפותו, סאיד מסכימה לשרתו כשומרת אישית.
אטרוסיטוס גם הוא מתנגד, והוא מתקיף את ג'ורדן ואת סינסטרו בזעם.
כדי להרגיע אותו, סיינט ווקר מראה לו חיזיון שלו ושל נקבה מהגזע שלו שהם מוזמנים בברכה לחיל הפקחים הכחולים.
כשאטרוסיטוס אינו משתכנע, סיינט ווקר מספר לו כיצד משפחתו מתה כדי להציל את עולמו.
בשעה שהקבוצה הייתה בכדור הארץ ונלחמה בחיל הפקחים השחורים, טבעת הכוח הכחולה של סיינט ווקר הופעלה בידי גאנטת כדי למנות את הפלאש בארי אלן לפקח כחול.
אלן, תחת הדרכתו של סיינט ווקר, הציל את בארט אלן ומנע ממנו להפוך לפקח שחור.
יתר הפקחים הכחולים עבדו יחד עם חיל הפקחים הירוקים כדי להשמיד את מיליון הפקחים השחורים אשר הגיעו מכוכב זנשי, שהוקם מחדש לתחיה בידיהם.
כאשר סיינט ווקר נלכד בספר השחור יחד עם מנהיגי החילות האחרים פרט לג'ורדן, שהצליח להימלט עם טבעות הכוח שלהם, טבעת הכוח עוברת לקייל ריינר ועוזרת לו להדוף פקחים ירוקים שנתונים להשפעתם של קרונה וישות הפחד פאראלקס.
למרות שריינר למד לשלוט בכוחה של הטבעת הכחולה כדי לחלץ באופן זמני חלק מהפקחים הירוקים מהשפעתו של קרונה, הוא לא יכול היה להציל את כוכב הלכת מוגו וג'ון סטוארט אולץ להשמיד אותו.
מאוחר יותר, ריינר יכול היה לטהר את גאי גרדנר מהשפעתה של טבעת הכוח האדומה.
עם ריפויו של גרדנר, ריינר חזר לטבעת הכוח הירוקה שלו וסיינט ווקר השיב לידיו את הטבעת הכחולה עם הבסתו של קרונה.
בזמן שריינר הפך ל"מגנט טבעות", סיינט ווקר הוא היחיד מחמשת החילות שהופיע כדי לעזור לו מאשר לתבוע חזרה את הטבעת שלו.
בעזרתו, ריינר מצליח להדוף את תוקפיו ולהגיע לאואה כדי לחפש את עזרת שומרי היקום.
אולם, תוכניתו אינה יוצאת לפועל משום ששומרי היקום מפשיטים את גאנטת מרגשות.
גאנטת מתקיף את סיינט ווקר ואומר כי הקמתו של חיל הפקחים הכחולים הייתה טעות שאותה הוא מתכוון לתקן.
מאז תקרית זו, סיינט ווקר מצטרף לשאר השומרים החדשים כדי לחקור את התופעה ממערכת הכוכבים וגה שגרמה לריינר להפוך ל"מגנט טבעות".
הוא אף מתיידד עם ארקילו, חבר חיל סינסטרו, לאחר שריפא אותו.
סיינט ווקר (מסקטור 1) - ברו'די ווקר הוא קדוש בעולם ביתו, והוא הופך לפקח הכחול הראשון לאחר שעזר לבני עמו למצוא תקווה למרות שהשמש המתקרבת לעולמם משמעה מוות בטוח.
הוא עוזר להאל ג'ורדן ולשאר הפקחים הירוקים לאחר שנקלעו למארב של אטרוסיטוס וחיל הפקחים האדומים.
ווקר מעניק את טבעת הכוח המקורית שלו לג'ורדן כדי לרפא אותו מהשפעותיה של טבעת הכוח האדומה.
האח וורת' (מסקטור 2) - חייזר דמוי פיל שנושא דמיון רב לאל ההינדי גנש ואשר מגויס בידי סיינט ווקר.
האח הין (מסקטור 3) - נצפה במהלך תהליך הבחירה עם גאנטת וסאיד בסוף "זעם הפקחים האדומים".
האחות סרסי (מסקטור 4) - הצטרפה רשמית לפקחים הכחולים לפני הגעתו של לארפליז לאודים.
מגיעה מעולם שסבל מעריצותו של "הכוכב המרושע", אויב של הפקחים הירוקים.
האל ג'ורדן (מסקטור 2814) - פקח ירוק שניתנה לו טבעת הכוח הכחולה בידי סיינט ווקר כדי לטהר אותו מהשפעות טבעת הכוח האדומה.
מאוחר יותר נודע כי גאנטת וסאיד התכוונו לתת לג'ורדן להנהיג את הפקחים הכחולים.
טבעת הכוח הכחולה עזבה את ג'ורדן וחיפשה אחר משתמש אחר בעקבות הקרב של הפקחים הירוקים עם לארפליז.
בארי אלן (מסקטור 2814) - אחד ממאיצי הארגמן הידועים בשם "פלאש".
המדען בארי אלן נבחר לשמש כפקח כחול במהלך הקרב עם הפקחים השחורים, וזאת כאשר גאנטת וסאיד בחרו בסגנים למנהיגי החילות כדי להעצים את כוחם הקולקטיבי.
שוחרר מהחיל עם סיום הקרב.
גאנטת וסאיד - בשעה ששני שומרי היקום הקימו את חיל הפקחים הכחולים, הם לא משמשים יותר כשומרי האור הכחול של התקווה לאחר אירועי "הלילה האפל ביותר".
גאנטת הופך לפקח ירוק וסאיד הופכת לשומרת של אור תאוות הבצע הכתום.
ניקול מוריסון (מסקטור 2814) - מארחתה של אדארה, ישות הרגש של התקווה הכחולה.
יש ברשותה את כל יכולות הפקחים הכחולים, אם כי ללא עזרתם של הפקחים הירוקים כדי להעצים את כוחה.
היא שוחררה מהחיל עם לכידתה של אדארה בידי קרונה.
קייל ריינר (מסקטור 2814) - כאשר שומר היקום העריק קרונה שיגר מתקפה על אואה והשיב את פאראלקס לתוך סוללת הכוח הראשית, ריינר נאלץ להסיר את טבעת הכוח הירוקה שלו ובכך להימנע מזיהום בידי הטומאה הצהובה.
מאוחר יותר, ג'ורדן נותן לו אפשרות בחירה לטבעת כוח נוספת לצורך לחימה בקרונה, וריינר בוחר בטבעת הכוח הכחולה של סיינט ווקר.
אולם, משום שטבעת הכוח לא בחרה במשתמש זה, ריינר אינו מסוגל לשלוט בכוחה.
משום שלטבעת הכוח הכחולה קיימות מספר מועט של יכולות ללא טבעת כוח ירוקה בנמצא, ריינר לא היה יכול עשות הרבה.
לרוע המזל, טבעות כוח כחולות מסוגלות להטעין טבעות כוח ירוקות לתפוקה מלאה, ומשום שהפקחים הירוקים היחידים שהיו בקרבתו היו נתונים לשליטתו של קרונה, ריינר הטעין את טבעותיהם של יריביו, למעשה.
כאשר הם טוענים את טבעת הכוח שלהם, חברי חיל הפקחים הכחולים מדקלמים את השבועה הבאה:
לכל הפקחים הכחולים טבעות כוח כחולות המונעות בידי רגש התקווה.
בשעה שתקווה היא הרגש החזק ביותר מכל שבעת הרגשות בספקטרום הרגשי, פקחים כחולים צריכים לשהות בסביבתם של פקחים ירוקים כדי להשתמש בשיא כוחם, אחרת הם מסוגלים לבצע יכולות בסיסיות ביותר של תעופה והפקת שדה כוח.
בקרבתה של טבעת כוח ירוקה, טבעת הכוח הכחולה מקבלת את היכולות של הירוקה, נוסף ליכולות הבלעדיות רק לה כמו ריפוי והחלמת איברים פצועים.
טבעת כוח כחולה יכולה להשפיע לשלילה על ביצועיהן של טבעות כוח המנוגדות לה בספקטרום הרגשי.
היא יכולה לטהר את השפעותיה המזיקות של טבעת הכוח האדומה, לחסום את יכולות הגנבה של טבעות הכוח הכתומות וכן לרוקן את הכוח מטבעות כוח צהובות.
טבעת כחולה מסוגלת להטעין טבעת ירוקה לתפוקה מלאה, אך יש בכך חיסרון, כיוון שקרבה לסוללת הכוח הראשית הכחולה יכולה לגרום לטבעות כוח ירוקות להתפוצץ מרוב אנרגיה טעונה.
חיל השריון המלכותי היא זרוע מנהלית המרכזת את יחידות השריון של הצבא הבריטי.
החיל כיום עומד בראש עשרה רגימנטים סדירים וארבעה מהצבא הטריטוריאלי, בנוסף לרגימנט משמר הפרשים שבאופן רשמי אינו כפוף לחיל השריון המלכותי, אך בפועל נכלל בו.
מבין הרגימנטים הסדירים, חמישה מהם מסווגים כיחידות שריון וחמישה כיחידות סיור משוריין; בנוסף לשלושה רגימנטים משוריינים מהצבא הטריטוריאלי ואחד סיור משוריין; ורגימנט המשמר המכיל שני רגימנטים מסורתיים (משמר החיים והכחולים והמלכותיים) המתפקדים בפועל כרגימנט סיור משוריין אחד.
כלומר סך הכל כוחות השריון של הצבא הבריטי מורכבים משמונה רגימנטי שריון, שבעה רגימנטי סיור משוריין ורגימנט אימון.
החיל הוקם ב-4 באפריל 1939 על ידי איחוד יחידות פרשים שהפכו למשוריינות יחד עם הגיס המשוריין המלכותי (שכחלק מהאיחוד שונה שמו לרגימנט הטנקים המלכותי).
במהלך מלחמת העולם השנייה שפרצה מספר חודשים לאחר יצירת החיל, יחידות פרשים נוספות הומרו ליחידות שריון ונוספו גם הם לחיל החדש, בנוסף היו מספר רגימנטים רגליים שהומרו ליחידות ממוכנות וגם הם הוכפפו לחיל השריון.
במהלך המלחמה הקים החיל יחידות אימון לכוחות השריון ואף הקים מספר רגימנטי שריון בעצמו.
בשנת 1944 אוחד חיל הסיור אל תוך חיל השריון המלכותי ובכך החיל קיבל את האחריות על שני סוגי היחידות; הסיור המשוריין ויחידות השריון.
החיל התחיל להחליף את טנקי הצ'אלנג'ר 2 שלו ב-148 טנקי צ'אלנג'ר 3 מהדור הבא, ועקב כך מספר היחידות בחיל יקטן.
משמר הדרגונים הראשון של המלכה
רגימנט ההוסרים המלכותי של המלכה רגימנט נושאי הרומח המלכותי
רגימנט ההוסרים המלכותי של המלך
בנוסף לשני הרגימנטים של משמר הפרשים; משמר החיים ורגימנט הכחולים והמלכותיים, אשר לא כפופים לחיל השריון המלכותי, אך ברמה המבצעית נחשבים לחלק ממנו.
רגימנט היאומנרי המלכותי של ווסקס רגימנט היאומנרי המרסיאני והלנקסטריאני המלכותי
חיל הפקחים האדומים הוא ארגון בדיוני המופיע בחוברות הקומיקס גרין לנטרן ביקום DC קומיקס.
חיל הפקחים האדומים הוא אחד מתוך שבעה חילות פקחים השואבים את כוחם מאור ספציפי מתוך הספקטרום הרגשי.
החיל שיחק תפקיד מפתח כמשתתף קבוע באירועי "הלילה האפל ביותר", ולאחר אירועי פלאשפוינט החל בהרצת חוברות משלו.
חברי החיל מתיישבים בכוכב הלכת איסמאולט, וכוחם מונע בידי רגש הזעם.
כמה מהאפיונים הרבים של החיל שאבו השראה מסרטו הפוסט-אפוקליפטי של דני בויל "28 יום אחרי".
הכותב ג'ף ג'ונס תיאר את חיל הפקחים האדומים בתור החיל האלים ביותר בקרב שבעת חילות הפקחים, שמתבסס על תגובה אלימה הנובעת מהתפרצות רגשית של רגש הזעם, מאשר על תוכנית מלחמה מתוכננת היטב.
הוא מוסיף ומתאר את אטרוסיטוס בתור הפקח האדום העקבי ביותר, שרגשות הזעם נמצאים אצלו תחת שליטה, ומציין שתהיה לו בעיה לשלוט בחברי החיל הפראיים.
החיל מוזכר לראשונה בעלילות "מלחמת חיל סינסטרו", כאשר שומר היקום-לשעבר גאנטת' חושף בפני האל ג'ורדן, גאי גרדנר, ג'ון סטוארט וקייל ריינר את דבר הנבואה אודות "הלילה האפל ביותר".
נבואה זו מתארת מלחמת אור אשר תתנהל בין שבעה חילות פקחים המונעים בידי הספקטרום הרגשי.
חלק מהנבואה מציין ש"כוח שנאה יעלה כאשר הפקח האדום יימשח בדם, וזעמו של המשתמש לא יהא מזוכך או מוגבל".
שורשיו של חיל הפקחים האדומים נעוצים לפני זמנו של חיל הפקחים הירוקים, כאשר בהתאם להמשכיות יקום DC, שומרי היקום הקימו צבא רובוטים בשם "ציידי האדם" כדי לשמור על סדר ברחבי היקום.
לאחר עידנים בהם היו בשימוש, שומר היקום העריק קרונה שינה את התיכנות המרכזי של ציידי האדם וגרם להם להאמין שהדרך היחידה לשמור על הסדר היא להכחיד את כל החיים התבונתיים מהיקום.
סקטור 666 נופל טרף לפילוסופיה חדשה ומעוותת זו, כאשר ציידי האדם טובחים בכל התושבים מלבד לחמישה.
חמשת השורדים נודעים בהמשך כחמש האינוורסיות - תא טרוריסטי שמקדיש את חייו להשמדתם של שומרי היקום.
הם נכלאים בכוכב הלכת איסמאולט, ואחד מחבריהם - אטרוסיטוס - נמלא חמת זעם באופן שגורם ליצירתה של סוללת הכוח האדומה הראשונה.
עם הזמן, הוא נמלט מספר פעמים מכלאו, אך הוא מובס וחוזר למקום כלאו.
באחד מאותם מקרים, הוא מתקיף את הגרין לנטרן אבין סור, אך נלקח חזרה למאסר בידי הגרין לנטרן-לשעבר סינסטרו.
כאשר רגש הזעם משתלט על האינטליגנציה של המשתמש ומבטל אותה, הפקח האדום הטיפוסי נותר עם מחשבה חייתית בסיסית ויכולות דיבור מועטות ביותר.
משתמש זה סובל ממחסור מוחלט בהפשטה, רצון או הבנה מלבד זעם בלתי נגמר, שמונע בידי שנאה יוקדת וזיכרון מעומעם של חייו הקודמים.
הוא ממוקד בנסיבות אשר הביאו אותו לשנוא מלכתחילה.
אולם, אטרוסיטוס מצליח לשחזר את בינתה של חברת החיל בליז בעזרת קסמי השמאניזם שלו, וכמותו, היא מונעת בידי רגש הזעם אך גם מתעבת את הסבל האינסופי שהיא שרויה בו.
לאחר מאורעות "פלאשפוינט", בליז הופכת לנציגת החיל בקבוצת "השומרים החדשים".
כמו כן, הגרין לנטרן גאי גרדנר נמלא חמת זעם בעקבות מותו הרגעי של קייל ריינר - מה שמושך אליו את טבעת הכוח האדומה של וייס.
הוא בוחר להישאר עם חיל הפקחים האדומים.
גרדנר מביס בקרב את אטרוסיטוס ונעשה למנהיג החיל.
כאשר הם טוענים את טבעות הכוח שלהם, חברי חיל הפקחים האדומים מדקלמים את השבועה הבאה:
כמו כל צה"ל נקלע חיל הרפואה למלחמת יום הכיפורים ללא התרעה שנדרשה להיערכות מספקת.
רוב החיל מורכב מחיילי מילואים ולכן ב-24 השעות הראשונות של המלחמה נפל העול על החיילים הסדירים ועל אנשי המילואים שהיו בשטח.
בעקבות מלחמת ששת הימים נוצרו אוגדות קבועות שבהם אגד תחזוקה שהיה מורכב מגדוד רפואה (גר"פ), גדוד חימוש וגדוד תחזוקה.
הגר"פ היה אמור להחליף את הפח"ח (פלוגה חטיבתית חר"פ).
בשנתיים לפני המלחמה הוקמו גר"פים בשלושת הפיקודים, חלקם עבר אימוני הקמה ותרגול.
הגר"פ היה מורכב משלוש פלוגות רפואה קדמיות (פלר"קים) ופלוגה כירורגית (פלכ"ר).
לפי תורת הלחימה היה הגר"פ אמור לשרת את האוגדה שלו אבל בלחימה הופעלו הגר"פים בראייה מרחבית באופן מודולרי וטיפלו בכל הנפגעים בשטח ללא קשר לשיוכם.
במלחמה זו הופעל פינוי בהיטס בהיקף גדול.
כבר ב-1970 החל צה"ל להתארגן לכך באחריות חיל האוויר, הוכשרו צוותים רפואיים מוטסים והוקמה יחידה רפואית אווירית (ירפ"א) 386 שבסיסה במחנה תל נוף.
במלחמה היו נפגעים רבים לחיל הרפואה: 91 הרוגים, 337 פצועים, עשרה נעדרים ו-19 שבויים.
הקרפ"ר היה ד"ר משה קורדובה וסגנו ד"ר לחיים נגן.
מפקדי הרפואה הפיקודיים (מרפי"ם) היו:
ד"ר גבריאל דינרי מר"פ צפון - 541.
ד"ר שאלתיאל קבילי מר"פ מרכז - 542.
בעקבות כוננות כחול לבן בקיץ 1973 החליט מר"פ דרום להעביר את הימ"ח של בית החולים ברפידים מצריפין לרפידים וב-5 באוקטובר 1973 עוד לפני שהתקבלה החלטת הגיוס הכללי, הורה להעביר לרפידים 41 חובשים ורופאים.
תפעול המערך הרפואי הפיקודי נעשה מחפ"ק הפיקוד באום חשיבה (דבלה) על ידי צוות מצומצם של המר"פ ערן דולב, הסמר"פ הקדמי ד"ר משה שיין, שני קצינים ושני משקי"ם.
הקשר עם מוצב השליטה של חיל האוויר ובית החולים הזירתי ברפידים אפשר תפעול נכון בפינוי הנפגעים.
במפקדת הפיקוד בבאר שבע היה סמר"פ עורפי שפעל בתאום עם בתי החולים למניעת עומס.
בשטח היו בונקרים לטיפול רפואי בבלוזה, טסה ובמיתלה.
חטיבה 14 החזיקה בקו וספגה אבדות כבדות כבר בפתיחת המלחמה.
לפי תוכנית "שובך יונים" היה על הטנקים המוצבים בתעוזים הנמצאים כ-10 ק"מ מהתעלה לנוע במהירות לעבר התעלה ולהגיע לרמפות מוכנות כדי להדוף את ההתקפה.
הטנקים יצאו באיחור ובינתיים הזרימו המצרים מאות חיילים מצוידים בטילי סאגר וRPG-7 שפגעו בהם.
גדוד 9 נמחק כמעט כולו.
הרופא הגדודי ד"ר דוד עזרא טפל בתאג"ד שלו במשך שלוש יממות ביותר מ-300 נפגעים.
על כך עוטר בעיטור המופת.
תוך 24 שעות הגיעו אוגדה 162 עם גר"פ 283 ואוגדה 143 עם גר"פ 504. בעת הצליחה כלל גר"פ 504 בפיקודו של ד"ר יחזקאל קישון 14 פלוגות רפואיות.
בחלק מהמעוזים היו רופאים, ברובם סטאז'רים שטפלו בנפגעים באמצעים הדלים שהיו בידם.
בהיותם מנותקים לא יכלו לקבל עזרה מחיל הרפואה.
מספר החללים בחזית המצרית היה 1488.
בגלל מרחק החזית מישראל נשען מערך הטיפול והפינוי בחזית זו ברובו על שני בתי חולים שדה: ברפידים ובשדה התעופה פאיד.
בית החולים הזירתי ברפידים (בי"ח 249)
בית החולים הזירתי ברפידים בפיקודו של ד"ר עזרה זהר היה מוכן לקליטת נפגעים כבר בתחילת המלחמה.
תוך 24-48 שעות הגיע כל הצוות שכלל את טובי הכירורגים בישראל ואנשי צוות אחרים שהפעילו את המתקן במשמרות, 24 שעות ביממה.
4 חדרי הניתוח היו מצוידים היטב לעריכת ניתוחי חירום ובמקום היה גם בנק דם.
מיד עם פרוץ המלחמה הפציצו מטוסים מצריים את רפידים.
טיל פגע במחסן התרופות והרג את הרוקח .
תוך זמן קצר הוקם מחסן תרופות גדול יותר על ידי מפקדת הרפואה העורפית של פיקוד דרום.
במשך המלחמה טופלו בבית החולים כ-4,000 נפגעים.
בימי השיא טופלו בו 400 נפגעים.
מתוך 3,000 הנפגעים שפונו מרפידים לא נפטר איש תוך הפינוי.
הפנוי נעשה במסוקים ומטוסים מבסיס חיל האוויר הסמוך (בח"א 3).
במקום הייתה גם יחידת פסיכיאטרים שטיפלה בנפגעי הלם קרב.
עם צליחת התעלה על ידי צה"ל במבצע אבירי לב התרחקה החזית מרפידים וגם קשה היה לבצע פנוי דרך הגשרים הצרים מעל התעלה.
ב-18 באוקטובר 1973 הנחית מטוס הרקולס בשדה התעופה פאיד ממערב לתעלה את בית החולים המוטס/מוצנח 309 שהתמקם בשני האנגרים בשדה התעופה של פאיד ותוך 3 שעות החל לקלוט ולטפל בפצועים.
ההחלטה להקים את בית החולים בפאיד הייתה מוצדקת בעיקר לאחר קרב העיר סואץ בו היו עשרות הרוגים ופצועים.
ב-24 באוקטובר 1973 נשלח מפאיד צוות רפואי בפיקודו של ד"ר אורי פרנד כדי לחלץ ולטפל בפצועים ליד העיר סואץ.
הפצועים הועמסו על מסוק יסעור.
בית החולים בפאיד נקרא עד לפינויו כעבור ארבעה חודשים, על שם ד"ר אורי פרנד.
לאחר ה-24 באוקטובר 1973 פונה בית החולים המוטס לראס סודר ובמקומו הוצב בפאיד בית חולים שדה 294 ויחידות חר"פ נוספות שנתנו שירות ליחידות הרבות של צה"ל במערב התעלה עד לפינוי.
על רמת הגולן הגנה בעת פרוץ המלחמה אוגדה 36 בפיקודו של רפאל איתן.
קצין הרפואה האוגדתי (קרפ"א) של האוגדה היה ד"ר דן מיכאלי.
ב-24 השעות הראשונות נשען הטיפול הרפואי על התאגדי"ם של היחידות.
בגלל קשיי פינוי נפטרו חלק מהפצועים.
בונקר הטיפול המרכזי היה במחנה נפח שבו היו מספר רופאים.
המצב השתפר עם הגעת אוגדות נוספות והגרפי"ם שלהם.
אחת ההחלטות הנועזות והאמיצות של דוד אלעזר היה להעלות לרמת הגולן את אוגדה 146 בפיקודו של מוסה פלד ולחשוף בכך את חזית המרכז.
ביחד עם האוגדה עלה לגולן גר"פ 281 של האוגדה בפיקודו של ד"ר אשר פורת.
פלר"ק אחד נשאר בכוננות בפיקוד המרכז.
ב-10 באוקטובר 1973 הופגזה הפלוגה הכירורגית של הגר"פ ועשרה מאנשיה נהרגו.
לזכרם הוקמה אנדרטת גדוד רפואה 281 במושב אלי-עד.
בניגוד לזירה המצרית כאן היה המרחק בין החזית לעורף קצר ולא היה צורך להפעיל בתי חולים שדה.
הפינוי נעשה ברובו על ידי מסוקים לבית החולים רבקה זיו בצפת שהחל לפעול בבנינו החדש זמן קצר לפני המלחמה.
מנהל בית החולים, ד"ר מוטי רביד, הפעיל במקום חדר מיון גדול והמקרים הקשים הוטסו לבתי חולים גדולים, בעיקר לבית החולים רמב"ם.
מספר הפצועים בחזית הצפון (מעבר לפציעות קלות שטופלו במקום) היה כ-2,500 ומספר החללים עד להפסקת האש היה 783.
בחזית זו נוהלה מלחמת התשה גם לאחר הפסקת האש שגבתה חללים גם מאנשי הרפואה.
ב-27 באפריל 1974 בעת חילוץ נפגעים על החרמון התרסק מסוק עם צוות רפואי בפיקודו של ד"ר וכל יושביו נהרגו.
מלחמת ההתשה בחזית זו הסתיימה ב-21 במאי 1974 ונרשמו בה 54 חיילים ו-6 אזרחים הרוגים.
בנוסף נפצעו 176 חיילים ו-3 אזרחים.
פיקוד המרכז לא השתתף בלחימה אבל המפקדה הרפואית הפיקודית שלו מלאה תפקיד חשוב בארגון הפינויים לעורף, ולאשפוזם, פינוי בתי חולים גדולים במרכז מחולים קלים, שינוי ייעוד של מחלקות שונות, ארגון קליטת הנפגעים בשדות התעופה תוך וויסות הכוונתם לבתי חולים, ארגון ופריסת מתקני החלמה.
חיל העבודה הסיני היה כוח עבודה של תושבי סין אשר גויס על ידי ממשלת בריטניה לעבודה צבאית שאינה לחימה בחזית המערבית במלחמת העולם הראשונה.
עד תום המלחמה שירתו בחיל כ-100 אלף עובדים.
ב-1916 שרר מחסור חמור בכוח עבודה לתמיכה בפעולות מדינות ההסכמה באירופה.
הפילדמרשל הייג מפקד חיל המשלוח הבריטי, פנה לממשלתו בדרישה לגייס 21 אלף עובדים.
בעת ההיא כבר גייסו מדינות ההסכמה עובדים אזרחיים מאיי הודו המערבית הבריטיים, מאוריציוס, מלטה, מצרים, פיג'י וסיישל וכן מדרום אפריקה.
סין הייתה נייטרלית באותו שלב במלחמה וממשלתה לא התירה לאזרחיה להשתתף בלחימה.
לכן בתחילה נעשה גיוס העובדים בה בסיוע בלתי רשמי של רשויות מקומיות שונות.
ב-14 באוגוסט 1917 הכריזה סין מלחמה על הקיסרות הגרמנית ועל אוסטרו-הונגריה ולאחר מכן החלה מחלקת העבודה של ממשלה הסינית לארגן את גיוס העובדים באופן רשמי.
צרפת הייתה החלוצה בגיוס עובדים אזרחיים מסין.
במאי 1916 הוסכם על גיוס 50 אלף עובדים, והראשונים שבהם יצאו לצרפת בחודש יולי.
מהנדס הרכבות הבריטי תומאס בורן (Thomas J.
Bourne), שעבד בסין במשך 28 שנים, הגיע באוקטובר 1916 לעיר וייהאי (Weihai), אז מושבה בריטית, כדי להתחיל בגיוס עובדים.
העובדים שגויסו הגיעו ברובם ממחוז שאנדונג אך גם ממחוזות נוספים בצפון סין.
המגויסים הראשונים יצאו מוייהאי בדרך הים באמצע ינואר 1917. חלק מהעובדים הפליגו ישירות לצרפת, אך רובם הועברו ליעדם בחשאי דרך קנדה.
העובדים הונעו להתגייס על ידי תנאי העוני באזורי מגוריהם ואי הוודאות הפוליטית בארצם, וגם פותו לכך על ידי ההבטחות הבריטיות לשכר נדיב.
בסוף שנת 1917 שירתו 54 אלף עובדים בחיל העבודה הסיני בצרפת ובבלגיה, ובסופו של דבר הגיע מספרם לקרוב ל-100 אלף.
מאות סטודנטים סינים גויסו לשמש כמתורגמנים שיקשרו בין העובדים לבין השלטונות הבריטים והצרפתים.
במאי 1919 כלל עדיין החיל 80 אלף עובדים.
רוב העובדים היו בגילאים 20 עד 35. הם זוהו על ידי מספר אישי.
הם הועסקו בעיקר באזורים העורפיים.
הם בנו מצבורי תחמושת, פרקו מטענים מאוניות, תיקנו דרכים ומסילות רכבת, חפרו שוחות ומילאו שקי חול.
חלקם הועסקו במפעלי תחמושת ובמספנות.
לאחר שביתת הנשק במלחמה הם עבדו גם בפינוי שדות מוקשים ובמילוי קילומטרים של תעלות לחימה וכן באיסוף חללים.
מקצת העובדים הועסקו בעבודות מקצועיות, כמו מכונאות וריתוך עבור חיל הטנקים המלכותי.
במהלך המלחמה מנע לחץ של איגודי עובדים בבריטניה כניסה של עובדים סינים לשטחה.
היחס לעובדים היה כאל עובדים כפיים זולים.
השכר ששולם להם לא היה גבוה, הם לא הורשו לצאת ממחנותיהם ולהתיידד עם אזרחים מקומיים וחיילים.
עובדים חלו בשל תזונה גרועה, או בשל תנאי מגורים נחותים, קור ורטיבות.
לעיתים התמרדו עובדים נגד הממונים עליהם או בזזו מזון ממסעדות מקומיות.
חמישה עשר עובדים נדונו למוות בעוון רצח.
ארבעה נהרגו ותשעה נפצעו כאשר חיילים בריטים ירו לעברם במהלך מהומות בדצמבר 1917.
חמישה מאנשי חיל העבודה הסיני עוטרו על שירותם עד תום המלחמה במדליית השירות המצטיין , מהם אחד על תפקודו במהלך הפגזה שנחתה על קבוצת העבודה שלו.
לאחר המלחמה שלחה ממשלת בריטניה מדליה לכל אחד מהעובדים הסינים שהיה עדיין בחיים.
הייתה זו מדליית המלחמה הבריטית , שחולקה לכל אחד מאנשי הכוחות המזוינים של האימפריה הבריטית ששירת במלחמה.
המדליה שחולקה לעובדים הסינים לעובדים זרים אחרים הייתה יצוקה לא מכסף כלחיילים אלא מארד.
עד תום המלחמה שירתו בצרפת ובמזרח התיכון יותר מ-300 אלף עובדים ממדינות שונות, ובכללם 100 אלף מצרים, 21 אלף הודים ו-20 אלף דרום אפריקאים.
לפחות 2,000 עובדים סינים מתו בצרפת ובבלגיה במהלך המלחמה.
קיימות טענות שמספר המתים בקרבם הגיע אף ל-10,000 עד 20 אלף.
החללים מתו עקב מגפת השפעת הספרדית, או מתו ממחלות אחרות, תאונות עבודה או תנאי חיים ירודים, וכן מהפגזות או ממוקשים.
כ-2,000 מהחללים נקברו בכארבעים בתי קברות, בעיקר בצרפת אך גם בבלגיה ובבריטניה.
הריכוז הגדול ביותר של קברים - 838 - נמצא בבית הקברות הסיני בנויאל-סור-מר (Noyelles-sur-Mer) שבמחוז הסום, אשר הוקם ליד מחנה הבסיס העיקרי של חיל העבודה הסיני.
בפתח בית הקברות ניצב שער סיני מעוטר.
נמצאת בו גם אנדרטה ל-33 עובדים שמקום קבורתם לא נודע.
הוועדה האימפריאלית לקברי מלחמה הציבה על קברי אלפיים החללים מצבות בתבנית אחידה, שעל גביהן נחרתו שמותיהם בכתב סיני בעזרתה של קבוצה מאנשי החיל.
לאחר המלחמה הוחזרו העובדים הסינים באוניות לארצם.
הם חזרו לארצם בהדרגה מדצמבר 1918 ועד ספטמבר 1920. כ-5,000 עד 7,000 עובדים בלבד נשארו בצרפת והיוו את הגרעין של הקהילה הסינית בפריז.
החוזרים לסין הביאו עמם את רשמיהם על שירותם ועל מעסיקיהם, שחלקם היו שליליים.
תרומתם של העובדים הסינים למאמץ המלחמה נשכחה לשנים רבות.
רק ב-2002 נערך שוב טקס זיכרון צבאי בבית הקברות בנויאל-סור-מר.
אחרון העובדים החיים בחיל העבודה הסיני מת בצרפת בשנת 2002 בגיל 106.
חיל השריון של הפדרציה הרוסית הוא חיל בכוחות היבשה של הכוחות המזוינים של הפדרציה הרוסית.
למעט כחלק מכוחות היבשה, קיימים חילות שריון גם בחיל הנחתים של הצי, בהם הם פועלים כגדודי טנקים נפרדים בכל ארבעת ציי רוסיה.
חיל השריון - הם הכוח העיקרי של כוחות היבשה.
השימוש בהם מתבצע רק בפעולות משותפות עם כוחות רובאים ממונעים באזורים העיקריים ומבצעים את המשימות העיקריות הבאות:
בעת הגנה - הם תומכים בכוחות הרובאים הממונעים בבלימת התקדמות האויב ויוזמים מתקפת נגד.
בעת התקפה, הם חותכים את קו ההגנה של האויב ופורצים לעומק רב על מנת לאפשר לשאר הצבא להתקדם.
חיל השריון הרוסי אינו מהווה חיל "נפרד" של הכוחות המזוינים: הצבא הרוסי אינו קובע רשות פיקודית מרכזית לכוחות השריון.
במשרד ההגנה פועל המינהל הראשי לרכבים משוריינים (GABTU) העוסק רק באספקת כלי רכב משוריינים לכוחות המזוינים, כולל כוחות השריון ומארגן את פעולתם ותיקונם של כלים אלה, אך גוף זה אינו מנהל את חיל השריון.
במהלך ההיסטוריה, כוחות השריון היו חיל "נפרד" של הצבא בברית המועצות רק עד 1 ביולי 1980, אז בוטל תפקידו של מפקד כוחות השריון.
לאחר תאריך זה הוצג תפקידו של "ראש מינהל הרק"מים הראשי" (GBTU), שאחרי קריסת ברית המועצות התקיים בפדרציה הרוסית עד דצמבר 1994 (לפי מקור אחר - עד 1992).
בהתאם לצו של שר ההגנה מיום 2 בדצמבר 1994, הוקמה הנהלת השריון הראשי (GBTU) ומינהלת הרכב והטרקטורים הראשית (GLAVTU), ועד אפריל 1995 אורגנה הנהלת השריון הראשית, GABTU, ששימש כגוף מרכזי לבקרה ופיקוח על מצב התחמושת, תכנון להקמת חיזוק לרכבים ואספקת ציוד וטנקים לחיל השריון.
חיל השריון של הפדרציה הרוסית
גדודי שריון כחלק מחטיבות הרובים הממונעות;
גדודי שריון כחלק מחטיבות רגלים הממונעים.
חיל השריון של הפדרציה הרוסית הוקם כתוצאה מפיצול כוחות הצבא של ברית המועצות בין הרפובליקות לשעבר, בתחילת 1992, לאחר קריסת ברית המועצות בסוף 1991.
בעת קריסת ברית המועצות - לחיל השריון של ברית המועצות היה מספר משמעותי של טנקים.
כתוצאה ממירוץ החימוש, בתחילת שנות ה-60, רק 8 ארמיות שריון היו פרוסים במערב (4 מהם בגרמניה המזרחית).
היו להם סוגים שונים של מנועים ורכיבים חשובים אחרים, מה שסיבך את הכשרת המומחים עבורם והשימוש בהם כחלק מחיל מאוחד.
על פי מידע של משרד ההגנה של ברית המועצות, החל מ-1 בינואר 1990 היו בשירותו 63,900 טנקים, 76,520 רכבי חי"ר ונגמ"שים.
בשנים 1955–1991 חיל השריון הסובייטי היה מהחזקים בעולם.
בהתאם לאמנה בדבר כוחות צבא קונבנציונליים באירופה מיום 19 בנובמבר 1990, התחייבה ברית המועצות לצמצם חימוש קונבנציונלי בשטח אירופה ל-13,300 טנקים (היו 20,694), 20,000 כלי רכב משוריינים (היו 29,348), ו-13,700 יחידות ארטילריה.
ההסכם סימן את סוף עידן העימות הגדול בתחום השריון ועצר את התעצמות ברית המועצות בתחום זה.
עד קריסת ברית המועצות, הוצבו 5 אוגדות טנקים בשטח רוסיה הסובייטית:
חטיבת השריון הראשונה (בסיס: קלינינגרד, קורנבו, ממונובו);